316 DE SAPIENTIA VETERUM. 



(propter vacuum interpositum) excitari posset, sed 

 omnia ,torperent et immobilia manerent. Quod 

 autem ad juniorem ilium Cupidinem attinet, merito 

 ut minimus deorum natu traditur, cum non ante 

 species constitutas vigere potuisset. In illius au 

 tem descriptione allegoria ad mores deflectit et tra- 

 ducitur. Subest tamen quaedam ejus cum illo an- 

 tiquo conformitas. Venus enim generaliter affectum 

 conjunctionis et procreationis excitat ; Cupido ejus 

 films affectum ad individuum applicat. Itaque a 

 Venere est generalis dispositio, a Cupidine magis 

 exacta sympathia: atque ilia a causis magis pro- 

 pinquis pendet ; base autem a principiis magis altis 

 et fatalibus, et tanquam ab antiquo illo Cupidine, 

 a quo omnis exquisita sympatbia pendet. 



XVIII. DIOMEDES, SIVE ZELUS. 



DIOMEDES cum magna et eximia gloria floreret et 

 Palladi percarus esset, exstimulatus ab ea est (et 

 ipse promptior quam oportebat), ut si forte Veneri 

 in pugna occurreret, illi neutiquam parceret ; quod 

 et ille audacter exsecutus est, et Veneris dextram 

 vulneravit. Hoc facinus ille ad tempus impune 

 tulit, et rebus gestis clarus et inclytus in patriam 

 rediit ; ubi domestica mala expertus, ad exteros in 

 Italiam profugit. Ibi quoque initia satis prospera 

 habuit, et regis Dauni hospitio, et donis cultus et 

 ornatus est, et multae illi status per earn regionem 

 exstructse. Sed sub primam calamitatem, qua? po- 

 pulum, ad quern diverterat, afflixit, statim subiit 

 Daunum cogitatio, se intra penates suos duxisse 



